Bebuka Assalamualakum wr wb Sedaya puji kula aturaken dumateng gusti ingkang murbeng dumadi, ingkang maringi kesarasan dumateng kula sahingga saget ngrampungaken buku menika, mboten kesupan kula aturakan selawat serta salam ingkang kunjuk dumaten junjungan rosulullah SAW ingkang kita tengga syafaatipun ing yaumil kiyamah. Buku "Namung Mata kang Wicara"menika kempalan geguritan ingkang wosipun dipunpendet saking paweruhi panyerat . Saking terbitipun buku menika kula nyuwun atur panuwun dumateng : 1. Allah SWT 2. Bapak lan ibu 3. 4. Kanca-kancaku kang aweh semangat Ibu Prembayun inggih menika Dosen pengampu Buku menika uga saget dipun sebat uneg-unegku ingkang kula sontakken wonten geguritan Wassalamualaikum wr wb Semarang, 27Juni 2012 Usman Hanafi i Daftar Isi 1. Bebuka 2. daftar isi 3. Pahlawan Saiki 4. 5. Rasa 6. Nduwenane Bocah Lanang 7. Nata Ati 8. Ora bisa di waca 9. Dudu Ajaran 10. Pajek 11. Ati-ati 12. Demokrasi 13. Kudhung 14. Antri Lucu 15. Cidra 16. Kesengsem 17. Metamorposis Rembug 18. Bener lan Salah 19. Korupsi 20. Biografi Iki dudu kaca benggala i ii 1 2 3 4 5 6 7 8 9 10 11 13 14 16 17 18 19 21 ii
Pahlawan Saiki Luh, kringet padha netesi, kesele awak sing lagi gebuki Semangat, mung bisa angalahi Jiwa patriotisme kang lagi di uji Tetep, madhep njaga konsentrasi, para atlet,kang lagi mbelani Mibere gendera nagara kang kita tresnani Yen wis umur naging ora diajeni Apa meneh disumbang , sing genah waeora diwangsuli Iki mung awujud dihormati Iki dudu godhong jati, dudu kemangi mung godhong mahoni kang ora bisa diduwiti, anangiing kanggoku mung butuh diijoli 1 Iki dudu kaca benggala Bening ora banyu Atos ora watu Kotak alus dudu kayu Malah dadeake geguyu Iki apa.... Jare biyungku.... kaca Ing jaman saiki, negara wis meh pecah Aku mung jaluk kaliyan pamerintah Sifat kaca bisa dadi petuah Bisa kanggo ngilo, trasparan uga indah Negara sing dak senengi ora bubrah Iki dudu kaca benggala, kang duwe kasekten Mung iki kudu diwiwiti Awet saiki 2
Rasa Banyu netes ngenani ati sing lagi mbesengut Temetes mili ana ing plataran lambe sing lagi mencep Bledek gumlegar ngenani pangrungu Pangrungu kang madep marang ati kang pada metutut Tak pancal pedalku iki , ben ra okeh banyu sing pingin demek awakku Tekan pangiyup kang tansah nerima Pegele badan amarga polah ing gawe Lan katon tangan kang awe-awe Kaya gegodongan kang keterak bayu Kang biyasa dak undang "Ibu" Atis, anyep, adem pada leren ana ing badan Karepe wedi karo udan Tak arep-arep ... aku mlebu ing angeting raga.... Ing panggonan kang gawe ayemme rasa 3 Nduwenane Bocah Lanang Iki barang apa Barang cilik ndadekke perkara Marai metu eleke ukara Wes cetha katulis marai lelara Lha kok malah pada mara Nginiki sing goblok sapa Jarene nek ora dilakoni ndadeke sepa Lha apa ora mikir, sing nang andengmu beka Dadi wong kuwi ya sing peka Woooo dasar rokok Ndadiake wong podo pekok Marai wong bengak-bengok Sing nang cedak kupinge kopok Doookkk... kodoookkkk 4
Nata Ati Mlaku ing dalan kang saya ngadoh Ngoyak barang kang ra weruh Keterak angin kan pada playon Di antem lirikane srengenge Kukuhing ati mantep ing dalane Sang saya suwe indahe sang saya katon Raketing ing memitran Netepake suku mandeg ing pepanggihan Ing panggonan kang asri Ngudi ilmu, kanggo sangu ing tuwan Ing pucuking kota semarang Ing kampusku, kampus konservasi 5 Ora bisa di waca Suara kang ngaung gugah ati kang lagi mendung sumpek, judeg pikiran mubeng suara mau ngrasa ngundang gawa ati ing plataran kang padhang ing sisih kiwa , setan gawa plang kang unine " thenguk-thenguk, anteng, lan meneng" Adzan mbengok, ngakon mara pasujudan Tentrem adem ayem Ing kana pancen gawe ati tentrem Jubul aku suwe wis ora bener 6
Dudu Ajaran Saiki jaman edan Yan ra edan ora keduman Une-unen kuwi guyonan apa tenanan Sing mesthi ora iklan Urip kuwi kudu cekatan, ana ing gawean Iki dudu dolanan Manungsa aja mung ngetokke kaapikan Sing ala di umpetke , wedi yen konangan Sandang, pangan uga papan aja dadi kautaman Sing, katon mung kerakusan Sing jane di utamakke kuwi akure tetanggan Iki dudu wejangan Lan dudu pengarepan apa meneh ajaran Iki mung omongan, manungsa kang ora weruhan Tapi nduweni rasa kang diwujudake gremengan 7 Pajek Tahun mbentahun Kabeh pada ngetoake Duwit sitik kanggo ngijoli Lemah, motor, mobil kang arupa upeti Pancen , duwit samono ora sepira Kanggone wong kang kuwasa, lha kanggone wong kang rekasa Mara rene mara rana Utang rene utang rana Iku mung kanggo mbayari Yen wis tekan nduwr kok padha dikorupsi Aduh... apa ngene iki kelakuane negara iki Apa-apa mbalik ana ing korupsi 8
Ati-ati Barangku-barangmu Duwekmu-duwekku, saiki jamanmu Kabeh kuwi pancen panduwenmu Ananging apa yakin nak kuwi mung panduwenmu Barang iki tipis tapi medeni Lenture ngyakini Iki dudu mbedeki, apa maneh ngapusi Lha kok pada wedi Lambe kuwipancen duwekmu Kuwi uga bisa dadi bencanamu Kari pintere kowe milih dalanmu Akeh pada rusak saka iku Gawe kahanan kang orsa akur Kaya anak panah ing busur Kang waspada nembak manuk kang mabur 9 Demokrasi Demokrasi, demokrasi ohhhh demokrasi Saiki kuwe ana ing ngendi Demokrasi kang sejati Dudu demokrasi kang ngobral janji Semana, kue di gemborake Lan ngalahake cara monarki Saiki seng katon mung jenenge iki carane sapa.. cara sing gawe bingunge negara insyiyur, presiden wis lali iku apa, apa meneh mahasiswa pancen, lambe kuwi panggonan sing kerep ngapusi beda karo kang ana ing jero ati apa pancen wis padha ora duwe ati demokrasi- demokrasi gawe ruwete negara iki 10 00 0
Kudung Kemlebat bandamu,nutupi sutraning alam Putih resik panutup ira Bening, genahke mata kang lagi mandang Ana kembang kang mekar ing dhuwurmu Sedep, arum, gandane ngundang mahkluk kang cerewet Iki mung awujud kudung Kudung -kudung ... apa kanggomu Gawe ayu? Nutupi panas? Apa nutupi kaalanan? Wolak walike jaman, kudung kanggo pantesan Jarene supaya kembar karo kancane Aduh- aduh ana meneh ngang gone yen pas pengajian Beda meneh yen gombale klawus, moh nganggo Salah kaprah Kanggone kuwi nutupi aurat Ora mung ben nambahi ayu 11 Kuwi mung bonus Astagfirullahhaladzim... 12
Antri Lucu Hahaha wkwkwk Apike negara iki Kabeh pada antri BBM,BLT uga LPJ Bangga aku lahir ing negara iki Nganti- nganti korupsi kuwi yo pada antri Bar kasus iku, ngaleh kasus iki Gayus, nazarudin, bar kuwi angie Hahaha wkwkwk Bangga meneh aku lahir ing negara iki Rakyate pada rukun Kabeh-kabeh bareng Yen ora bareng ora gelem Kaya koruptor, kena siji kancane daijaki hihihihi 13 Cidra Gluduk ana ati Angin kang seger uga ana ing ati Ana apa sing tak rasake saiki Rasa seneng lan wedi, nyampur dai siji Pingin taktokke, tapi apa sing ditokke Indahing donya dadi siji Kuwi ana ing awakmu Tak waniake nulis surat Tak tujuake marang awakmu Tak selehake ing meja kelasmu Tak arep-arep balesanmu ngnti ra isa turu Awan iki aku pas-pasan Lambemu mesem, ngiyasi rupa ayu panduwenmu Bali sekolah aku mlayu, mara ing mejamu Salembar kertas ana ing kana Tak waca alon-alon 14
"aku pingin kuwe dadi kancaku,dudu pacarmu, senengku beda karo awakmu" 15 Kesengsem Gegodongan miber-miber ngundang Srengenge nginceng, ana ing sawaliki mega Kembang -kembang pada mekar Tawon padha-nyebut-nyebut Ratuning penggalih mudhun Kinawal widodari, lan prajurit Ati iki miber-miber, weruh kang kaya mangkana Eseme pait madu, gawe bombong Lanangan kabehpadha kesengsem Rasa iki pengin nduweni Nanging piye, godhong wis ana tawon 16
Metamorposis Rembug Masalah, perkara kuwi bumbuning urip Nangip urip ora kangga golek perkara Musyawarah carane wang jawa Kanggo ngrampungke perkara Cara iki diadopsi ing negara Iki beda , wis beda Olehe nerapke ing negara Kudune golek dalan liya, malah golek masalah liya Seneng rembukan mung golek kesalahan liyan Ngolah lathi, kaya kembang melati Ngetoake rupa kaya arjuna Jebul ati kaya buta 17 Bener lan Salah Elek apik Bener salah Anyar amoh Resik rusah Kabeh kuwi ana sifate Tapi kok di kembarke , Malah ana sing di wolak walik Sing elek diapik-apike Sing apik dielek-elekke Bener di salahke , salah dibenerke Wong bener di gorohake Jaman akhir polahe lucu-lucu Dipanggonke ora marang panggone Pengene negara maju, sing genah wae Negara tentrem ayem Ngimpi wae, yen sifat ngono mau diterus-teruske 18
Korupsi Jas panganggone, merek terkenal jalukane Apik banget tumpakane, lha piye moh yen ora miliyar regane Sebribit ambune , wangi ganda perfume Kuwi mau saka ngendi duwite Saiki lagi musime Para manungsa kang ngunggulake jabatane Sing kaentuk saka duwite Arupa nyuap uga ditindake kae mau ska ngendi jebule "Wong cilek" Sapa meneh sing sengsara Kuwi ha'e sapa Sing nang ngisor mung bisa nampa Apa wae nakale sing nduwe kuwasa Dil-adil maz adil... saiki kue nang endi Iki ana sing wigati Ana sing nyokoti Negara kang lagi nutupi 19 Nutupi apa..? Nutupi polahe korupsi Korupsi, korupsi Gawe terkenale negeri iki 20
Biografi USMAN HANAFI lair ing Mojokulon, Banjarejo, Blora, 22 Agustus 1993. Namatake SD ing SDN 1 Banjarejo, banjur lulus saking Mts Khozinatul Ulum Blora. SMA ditamatake ing MA Negeri Blora. Nglanjutake sekolah ing Universitas Negeri Semarang tekan saiki. Awit saka SD wes kerep melu Organisasi. Ing SD yaiku Dokter kecil, lanjeng ing SMP melu OSIS, diteruske ing SMA melu IPNU. Ing Unnes melu Kridamadu UKM Keseniyan Jawa lan Hima Bahasa lan Sastra Jawa Unnes. 21